Yuvraj, Gambhir, Gayle, Watson Among 1122 Registered for IPL 2018 Auction
ఐపీఎల్ వేలంలోకి 1122 మంది క్రికెటర్లు..!
ఐపీఎల్ వేలంలోకి టాప్ క్రికెటర్లు వచ్చేశారు. టోర్నీలోని ఎనిమిది ఫ్రాంఛైజీలు తాము అట్టిపెట్టుకున్న ఆటగాళ్ల వివరాలను
TNN | Updated:
Jan 13, 2018, 02:42PM IST
ఐపీఎల్ వేలంలోకి టాప్ క్రికెటర్లు వచ్చేశారు. టోర్నీలోని ఎనిమిది ఫ్రాంఛైజీలు తాము అట్టిపెట్టుకున్న ఆటగాళ్ల వివరాలను ఇప్పటికే బీసీసీఐకి సమర్పించగా.. మిగిలిన క్రికెటర్లతో కూడిన జాబితాను తాజాగా బీసీసీఐ విడుదల చేసింది.
ఇందులో యువరాజ్ సింగ్, గౌతమ్ గంభీర్, రవిచంద్రన్ అశ్విన్, అజింక్య రహానె, కుల్దీప్ యాదవ్&zwnj;, కేఎల్ రాహుల్, మురళీ విజయ్&zwnj; తదితర భారత అగ్రశ్రేణి ఆటగాళ్లున్నారు. మొత్తం 1122 మంది క్రికెటర్లు ఐపీఎల్&zwnj; వేలానికి తమ సమ్మతి తెలుపుతూ పేర్లని నమోదు చేసుకున్నట్లు బీసీసీఐ వెల్లడించింది. జనవరి 27, 28న బెంగళూరు వేదికగా ఈ వేలం జరగనుంది.
జాబితాలో 281 మంది అంతర్జాతీయ ఆటగాళ్లు, 838 మంది ఇంటర్నేషనల్ క్రికెట్&zwnj;లోకి ఇంకా అరంగేట్రం చేయని ఆటగాళ్లు ఉండగా.. మొత్తంగా భారత్&zwnj; నుంచే 778 మంది వేలంలోకి వస్తుండటం విశేషం. వేలానికి అందుబాటులో ఉండే ఆటగాళ్ల పూర్తి జాబితాని ఎనిమిది ఫ్రాంఛైజీలకి పంపినట్లు వివరించిన బోర్డు.. భారత్ తర్వాత ఆస్ట్రేలియా నుంచే ఎక్కువ మంది క్రికెటర్లు ఉన్నట్లు వెల్లడించింది. ఆస్ట్రేలియా నుంచి 58 మంది, దక్షిణాఫ్రికా (57), శ్రీలంక, వెస్టిండీస్ నుంచి 39 మంది చొప్పున వేలంలోకి రానున్నారు. న్యూజిలాండ్ (30), ఇంగ్లాండ్ (26) ఆటగాళ్లు కూడా గతంతో పోలిస్తే.. ఈ ఏడాది ఎక్కువగా ఆసక్తి కనబరుస్తున్నట్లు జాబితా స్పష్టం చేస్తోంది. క్రిస్&zwnj;గేల్, మాక్స్&zwnj;వెల్, ఆమ్లా, కేన్ విలియమ్సన్, కొలిన్ మన్రో, టామ్ లాథమ్, రబాడ తదితరులు వేలంలో ప్రత్యేక ఆకర్షణగా నిలవనున్నారు.